
EMLÉKEZTETŐ
Készült a Győr-Moson-Sopron Megyei Mérnöki Kamara 2012. október 15. napján, 14 órai kezdettel tartott elnökségi üléséről. 

Az ülés helye: 
Győr, Csaba u. 16., II.em./215.
Jelen vannak: 

Mellékelt jelenléti ív szerint

Az Elnökségi ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. Tájékoztatás az elmúlt és leendő időszak történéseiről

· Megyei Területfejlesztési Koncepció előkészítése

· MMK Gépészeti Tagozat kihelyezett elnökségi ülése

· Országos tagnyilvántartás
· Építési szakcsoport

· Széchenyi Egyetem Műszaki Tudományi Kar
Bartal György elnök

2. Szakcsoportok beszámolói

Szakcsoportok vezetői

3. Beszámoló a Felügyelő Bizottság munkájáról

Dr. Baksai Róbert FB elnök

4. Tagfelvételek, engedélyek, fellebbezések. 

Barcsai Éva Magdolna titkár

5. Egyebek 

1. Napirendi pont: Tájékoztatás az elmúlt és leendő időszak történéseiről
Bartal György elnök az alábbiakról tájékoztatta az Elnökséget:
Megyei Területfejlesztési Koncepció előkészítése:
Kamaránk megalakított egy 3 fős csoportot, amelynek tagjai együttműködve részt vesznek a Megyei Területfejlesztési Koncepció előkészítésében. A csoportban dolgozó 3 szakember személyéről tájékoztattam az országos kamarát.
MMK Gépészeti Tagozat kihelyezett elnökségi ülése:
Az MMK Gépészeti Tagozata szeretett volna Gépészeti Szakcsoportot alakítani megyénkben. Ennek a szervezésében vett részt kamaránktól Dr. Neiger Róbert. Az ülés lezajlott, amelyen az Elnök asszony is részt vett, de nem alakult szakcsoport, mert nem volt meg az alakuláshoz szükséges minimális létszám (15 fő).
Országos tagnyilvántartás:

Az új országos nyilvántartó rendszer készítése folyamatban van, amelyet már januártól működtetni szeretnének. Jó lenne, ha a mi új nyilvántartó rendszerünkkel kompatibilis lenne.
Építési szakcsoport:
Nem indult meg az építési szakcsoport alakításának szervezése, mert az előzetes felmérés alapján nincs elegendő számú érdeklődő. Alakítani viszont csak akkor érdemes új szakcsoportot, ha az működik is.
Széchenyi István Egyetem Műszaki Tudományi Kar:
Beszélgettem a Széchenyi István Egyetem Műszaki Tudományi Karának dékánjával és helyettesével. Azt sem tudták, hogy hogyan működik a Mérnöki Kamara, azt pedig főleg nem, hogy csak jogosultsággal készíthetnek szakértői anyagokat. A hallgatók nyilván szintén nem tudnak ezekről. Ezért a kamaráról és a működéséről egy tájékoztató anyagot készítünk.
2. Napirendi pont: Szakcsoportok beszámolói 
Szakcsoportok vezetői
A Vízgazdálkodási és Vízépítési Szakcsoport vezetője, Dr. Bárdi Pál beszámolója:
A szakcsoport első félévi programja megvalósult, a második félévi nem igazán. A nemzetközi Duna nap szervezésében részt vettünk, a pénzügyi keretet felhasználtuk.

November első felében lesz egy taggyűlésünk.

Szükségesnek tartanám, hogy valamilyen kerekasztal beszélgetés formájában össze kellene ülni a fejlesztési ügynökséggel és a hatóságokkal az iszonyatos bürokrácia leküzdése érdekében. 
Csejtei György hozzászólása:

Az a probléma, hogy a pályázati anyagok összeállítói semmibe veszik a mérnöktársadalmat.
A Tartószerkezeti Szakcsoport vezetője, Bukovics János beszámolója:
Ebben az évben három programra igényeltünk pénzt, de eddig még nem költöttünk belőle, annak ellenére, hogy 1 már megvalósult, 2 pedig a következő hónapokra van betervezve.
A szlovákiai (Helyszín: Peikko szlovákiai gyára, Králová nad Váhom) kirándulást megtartottuk, az MMK 1 ponttal értékelte. Nagyon színvonalas előadásokat hallhattunk, és a cég átvállalta a költségeket, mivel nagyon kis létszámmal (5 fő) jelentünk meg.
A negyedik félévben a tűzvédelem aktuális kérdéseiről tervezett előadás is megvalósul, és a harmadik vállalásunk is: a Magyar Mérnöki Kamara Tartószerkezeti Tagozata által kibocsájtott, aktuális tervezési segédletek, példatárak, egyéb aktuális szabványok, szakmai folyóiratok, kiadványok folyamatos megvásárlásával elkezdődik a kialakítása a tartószerkezeti házikönyvtárnak.
Fentieken kívül májusban volt a Tagozat tisztújító taggyűlése, ahol a régi elnök került újraválasztásra.

A Közlekedési Szakcsoport vezetője, Szabó Csaba beszámolója:
A Szakcsoport elkészítette az éves munkatervét, amely alapján készítette el költségvetési javaslatát. Év közben egyeztetéseket tartottak, amely során aktuális kérdések valamint az éves munkaterv kerül egyeztetésre.

A Szakcsoport „Adományozási Szerződés” megkötését kezdeményezte a Kamara Elnökénél, amely célja a 2012. évi április 25-én a Tudományos Diákköri Konferencia Műszaki Szekciójának a Széchenyi István Egyetemen (9026 Győr, Egyetem tér 1.) történő megrendezéséhez támogatás nyújtása. A támogatás közvetlen célja a műszaki szekcióban egy fő hallgató különdíjának fedezete, mely ösztöndíjként kerül odaítélésre és kifizetésre. A díj nagysága 20 000 Ft., képviseletet a Szakcsoport Elnökségének egy tagja képviselte.

2012. 05.23-án tervismertetőre és kerekasztal-megbeszélésre került sor, közösen a győri Baross Klubbal és a KTE-vel. Ennek keretében az GYŐR, AUDI fejlesztésekhez kapcsolódó közlekedési beruházások bemutatása volt a téma. Az előadás során a tervező Talent-Plan Kft. ismertette az elkészült rendezési tervet, amelyhez Somfai András és Vizi Norbert a NIF Zrt.-től mondott véleményt. Az előadásért 1 továbbképzési pontot kaptak a jelenlévők és 2,5 pontot az előadók. Résztvevők létszáma: 26 fő volt.

A Szakcsoportnál elkezdődött az őszi időszakban 2012. szeptember 11-én GYŐR, északnyugati elkerülő főút terve, és a kapcsolódó dilemmák programjainak megszervezésére került sor a munkatervnek megfelelően. Tervismertetőt Bogár Zsolt tervezőmérnök, Hidro-Plan Kft. tartotta, míg opponensi véleményt Somfai András tartotta. Az előadást akkreditálása folyamatban van. Résztvevők létszáma:27 fő volt.

Az elmúlt héten október 11-én került sor szakmai látogatás megszervezésére, amely során az épülő M0 déli szektorának építését tekintették meg a résztvevők. A látogatás során a működő Látogató központban került sor a kivitelezés ismertetésére, ezt követően pedig a helyszínen mutatták be az épülő létesítményt. Résztvevők létszáma: 30 fő volt.

A következő szervezett program 2012. október 24-re tervezett, amely során Dr. Deli Árpád tart előadást Dr. Széchy Károly professzor életéről, munkásságáról.
Lesz még egy szakcsoporti ülés decemberben. A költségek a tervezettnek megfelelően alakultak.
Az Épületgépészeti Szakcsoport vezetője, Lélek József beszámolója:
Tevékenységünket az éves terv alapján végezzük, a célunk mindig az, hogy az évi 4 továbbképzési pont összeszedhető legyen az általunk szervezett programokból.

2012. évi tevékenységünk:
· Az infrafűtésről szóló előadás (működési elve, gazdaságossága, alkalmazási lehetőségei) februárban került megtartásra, kb. 40 fő vett részt rajta.

· Az épületenergetika aktuális kérdéseiről szervezett előadásra áprilisban került sor, ezen kb. 50 fő vett részt.

· A Construma kiállításra tervezett (gépész-villamos szakmai napra) kirándulás érdeklődés hiányában elmaradt.

· A gönyűi erőműbe szervezett látogatás nagy élvolt, szeptember 25-én került rá sor. Az ügyvezető igazgató úr nagyon részletes előadást tartott a beruházás és üzemelés körülményeiről, vele körbejártuk a telephelyet, megismerkedve a villamos energia termelés legkorszerűbb berendezéseit. Közös ebéd után a bőnyi szélerőmű parkban is látogatást tehettünk, ami szintén nagy élmény volt a résztvevők számára.
Az év hátralévő részében tervezett események:

· előadás a korrózióvédelemmel kapcsolatos ismeretek bővítésére
· előadás a villámvédelem és érintésvédelem aktuális kérdéseiről

· a korábbi években sikeresen megtartott Sopron-Győr szakmai találkozót munkatorlódás miatt jövő év tavaszára csúsztatjuk át.

Egyéb szakmai programok, amelyeknek az előkészítésében részt vettünk: 

· Az építészeti-műszaki dokumentációk tartalmi követelményei

· kötelező általános továbbképzés

· megújuló energiaforrásokat hasznosító berendezések és azokhoz kapcsolódó gépészeti megoldások

· fűtési és hűtési rendszerek szabályozása sorozat folytatása
Az éves pénzügyi keretet nem fogjuk felhasználni.
A Geodéziai és Geoinformatikai Szakcsoport vezetője, Mihály Roland beszámolója:
Rendezvények:

· 2012. február 18-án került megrendezésre a XII. Csülökparti Megyei Földmérő Szakmai Nap, melynek szervezésében és támogatásában is részt vett a szakcsoport.

· 2012. május 26.-án került megrendezésre a Műszaki és Természettudományi Egyesületek Szövetsége, Magyar Földmérési, Térképészeti és Távérzékelési Társaság Győri csoportjával közös előadás és „Új földmérési törvénytervezet”

· 2012.szeptember 25-én Leica Geosystems műszerbemutató és előadás.

Tervezett rendezvények:

· 2012.11-hó egész napos megyei földmérő nap: Új földmérési törvény életbe lépése

· 2012. december: szakcsoport évzáró taggyűlése.

Szakcsoport elnökségi ülések:
A szakcsoport elnöksége évente két alkalommal tart elnökségi ülést.

Tagozati együttműködés:
A Mérnöki Kamara Geodéziai és Geoinformatikai Tagozattal való együttműködésünk nagyon szoros. A szakcsoport a negyedévente megtartott kibővített elnökségi üléseken rendszeresen részt vesz, együttműködik és segíti a tagozat munkáját. A tagozat a szakmát érintő fontosabb eseményekről, jogszabályi változásokról, elektronikus hírlevélben tájékoztatja a tagokat. Az együttműködés keretében részt veszünk a szakmai szabályzatok véleményezésében, módosító javaslatok kidolgozásában.

Költségek:

Az idei évben megtartott rendezvényeink és programjaink más szervezettel közösen kerültek megrendezésre. A közös rendezvényeke a társ finanszírozásából valósítottuk meg. A költségvetésünkben szereplő tételeket még nem használtuk fel.

Gyurkovics Zoltán hozzászólása: A kreditpontokról (továbbképzési pontokról) majdnem mindenki beszélt. Vannak a minősítéshez rögzített szempontok, amelyeket a minősítők próbálnak betartani. Az 1 pont, az már jónak számít. Sok cég termékismertetőnek használja ezeket a programokat, ezért ezeket a bizottság 0,5 pontra értékeli. Ami 2 pont, az már legalább 2 napos, tanfolyam jellegű oktatás.
Szabó Péter hozzászólása: A pontok devalválódása folyamatos és nyomon követhető.
Dr. Baksai Róbert hozzászólása: Egyetért Szabó Péterrel.
Bartal György hozzászólása: Az építési törvény módosítása januárban fog életbe lépni. Az egyik változás, hogy kötelező lesz a kiviteli terv, de a tartalma még nem definiált, a kamarát kérték meg ennek a kidolgozására. A másik változás, hogy a mérnöki díjazás minimális és maximális árával is foglalkozik.
A Környezetvédelmi Szakcsoport vezetője, Rovács Gábor beszámolója:
A szakcsoport idén szervezett egy előadást a katasztrófavédelem aktuális kérdéseiről, amelyre nagy volt az érdeklődés és a résztvevők száma is.
Jelenleg választásra készülünk, új szakcsoporti elnökjelölt van.

A pénzügyi keretünket nem használtuk fel.

Csejtei György hozzászólása: Még az előző ponthoz tartozóan jegyzem meg, hogy a 2007-es módosítás is foglalkozik a kiviteli tervezéssel, nem értem, hogy ez miért új szempont.
Dr. Baksai Róbert hozzászólása: Az lenne jó, ha csokorba kötve jelenne meg, hogy mi a tartalma a kiviteli tervnek.
3. Napirendi pont: Beszámoló a Felügyelő Bizottság munkájáról
Dr. Baksai Róbert, felügyelő bizottsági elnök
A Felügyelő Bizottság tételesen átvizsgálta a Mérnöki Kamara 2012. év első nyolc havi gazdálkodásának (2012.01.01 - 2012.08.31.) alakulását, összehasonlította a tervezett és a tényleges adatokat. A tervezett és a tényleges adatok közötti lényeges eltéréseket az FB részletesen megvizs​gálta.

A 2012-re tervezett bevételek összegének a 81 %-a már befolyt; de ez markánsan rosszabb arány, mint tavaly (2011 első 9 hónapjában a tervezett bevétel 96 %-a folyt be). A tagdíjak és névjegyzéki díjak 90%-a, az eljárási díjak időarányosnak tekinthető 75%-a lett befizetve. A pártoló tagsági díjak befizetése szeptemberben 90% fölé nőtt, így ma már ezzel az elmaradással nincs gond. Az előre nehezen becsülhető, azaz nem jól tervezhető bevételek (felelős műszaki vezetők és műszaki ellenőrök eljárási díja) viszont csak a tervezett érték 50%-án áll, így a 2011-es szintű bevétel már nem várható. Az FB tavaly ilyenkor úgy fogalmazott, hogy „... az FB tudomásul vette, hogy a ténylegesen befolyt összegek a tervezett bevételektől lényegesen eltérhetnek. Új helyzetet talán az új tagnyilvántartó rendszer beindulása fog jelenteni, amikor majd leszűrhető lesz az adatbázisból, hogy a következő évben hány tagnál lesz várható valamilyen eljárás indítása, ami díjfizetést von majd maga után.” Az FB ezen a ponton felajánlja a segítségét a pénzügyi tervezésben, ha ehhez a megfelelő adatbázis rendelkezésre áll.

A 2012-re tervezett kiadások legtöbbje (pl. postai, banki, irodai stb. működési költ​ségek, bérleti díj és üzemelési költségek) időarányosan alakultak; az első 8 hónapban a tavalyihoz hasonlóan a tervezett összes kiadás 62 %-a valósult meg. Nem tervezett kiadás ebben az időszakban nem volt; nem számítva a tévesen túlfizetett, vagy eltévesztett összegű tagdíjak visszafizetését.

A tervezettből az augusztus végi zárási időpontig tiszteletdíj nem lett kifizetve; az 1,33 millió Ft-os kifizetés szeptemberben történt meg, így ez a tétel a kimutatásban nem jelenik meg.

A szakcsoportok 250e Ft-ot, a tervezett támogatásnak mindössze a 13 %-át igényelték eddig 2012-ben; ami éppen fele a tavaly hasonló időszak összegének. A tavalyi 26 %-os arány ezek szerint mégsem azt a tendenciát mutatta, hogy kezdene megpezsdülni a szakcsoporti élet.

Az eszközbeszerzésre szánt összegnél 60 %-os túllépés mutatkozik, ami a tavaly már többször tárgyalt szoftverfejlesztés díjának a jelentős túllépésből fakad. Az elnök úr tájékoztatása szerint a névjegyzéki programban több módosítást, kiegészítést kért a kamara, ebből fakad a program árának a jelentős növekedése. Emellett az is tény, hogy 2011-ben a tervezett összegből 600 e Ft nem lett elköltve, mert a programírás költségének a kifizetése részben áthúzódott erre az évre. Mivel a programírás egyszeri költség, amit igazán több évre elosztva kellene értelmezni, így az FB a költségtúl​lépést nem kifogásolta. 

Az egyéb napirendi pontban az FB tájékoztatást kapott a lehetséges székhelyváltás csökkenő esélyeiről; az MMK-nak történő központi befizetésről; a megyei kamara pénzügyi tartalékának a banki elhelyezéséről, valamint a többi megyei kamara általános pénzügyi helyzetéről.

Az FB osztja az elnök úr véleményét, hogy az év végéig szigorú gazdálkodásra van szükség, de a nullszaldós, vagy közel nullszaldós gazdálkodásra minden esély megvan.

Bartal György hozzászólása: Vannak dolgok, amik nem szerepelnek a kiadási oldalon, ill. a bevételi oldalon is lesznek még tételek. A létszám az, ami mindent meghatároz. Nálunk most 750-760 fős a taglétszám. A Pest Megyei Kamara után eddig a Borsod megyei volt a legnagyobb, de a taglétszám 900 körüli főről 600 körüli főre esett le.
Szabó Péter hozzászólása: Mi a visszafizetendő tétel? Az informatikai fejlesztés miért ennyivel több?
Bartal György hozzászólása: Ha valaki tévesen utalja a befizetendő díjat (többet utal), azt vissza kell fizetni. Az informatikai fejlesztésnél menet közben derült ki, hogy miket kell még belerakni a programba, és ezt a pluszmunkát óradíj alapján számolták el.
4. Napirendi pont: Tagfelvételek, engedélyek, fellebbezések
Barcsai Éva titkár az alábbiakban ismertette a tagfelvételi kérelmeket, ill. a minősítő bizottságnak a jogosultsági kérelmekkel kapcsolatos álláspontját:

· 2 fő kérte felvételét a kamarába, 1 fő a tagsági viszonyának a felfüggesztését, 1 fő pedig a megszüntetését.
· 5 fő kérte tervezői, ill. szakértői jogosultságának meghosszabbítását, 

· 5 fő adta be tervezői, ill. szakértői jogosultságának megállapítása iránti kérelmét.
· 1 fő kérte igazolás kiadását szakmagyakorlási tevékenységének bejelentéséről
Az Elnökség egyhangú szavazással 6 határozatot hozott, amelyek jelen emlékeztető 1. sz. mellékletét képezik.

Az elmúlt időszakban fellebbezés nem érkezett Kamaránkhoz.

5. Napirendi pont: Egyebek

Szalai Kálmán: A szeptember 27-én lezajlott fegyelmi tárgyalásról röviden szeretném elmondani, hogy a panaszoltat egyhangúlag elmarasztaltuk, és tagsági viszonyának 1 évig történő felfüggesztését szabtuk ki büntetésül. Fellebbezés eddig nem érkezett a határozattal kapcsolatban. 
Csejtei György: A felfüggesztett tagoknak kiment a levél a kamarától, hogy csak öt évre kérhető a tagsági viszony felfüggesztése?
Barcsai Éva: Igen, kiküldtük őket.
Bartal György elnök: Fennmaradt a mérnökbál kérdése. 
Csejtei György-Bogár Zsolt: Szervezés előtt mindenképpen szükséges egy előzetes felmérés.
Bartal György: Szervezés alatt van az a kérdés, hogy négy órában valakit felvennénk a titkárságra.
Legközelebb nov. 19-én találkozunk.
Egyéb napirendi pont nem lévén, az elnök az ülést bezárja.
– kmf. –

